പെരിന്തല്മണ്ണയിലെ ഗതാഗത പരിഷ്കരണം:4800 പേരുടെ പരാതി നഗരസഭ ചെയര്മാന് നല്കി പെരിന്തല്മണ്ണ: പെരിന്തല്മണ്ണയില് പുതുതായി നടപ്പാക്കിയ ഗതാഗത പരിഷ്കരണം മാറ്റണമെന്ന് ആവശ്യപ്പെട്ട് 4800 യാത്രക്കാരുടെ പരാതികള് നഗരസഭ ചെയര്മാന് നല്കി.പുതുതായി നടപ്പാക്കിയ ഗതാഗത പരിഷ്കരണം അധികചെലവും ദുരിതവുമാണിത് നല്കുന്നതെന്നും പരാതിയില് പറഞ്ഞു .ട്രാഫിക് ആക്ഷന് കമ്മിറ്റിയുടെ നേതൃത്വത്തില് മണ്ഡലത്തിലെ വിവിധ ഭാഗങ്ങളില്നിന്നുള്ള യാത്രക്കാരായ രോഗികള്, സ്ത്രീകള്, വിദ്യാര്ഥികള്, വ്യാപാരികള്, തൊഴിലാളികള് തുടങ്ങിയവരാണ് പരാതി ഉന്നയിച്ചത്. പെരിന്തല്മണ്ണയിലെ ബസ്റ്റാന്ഡുകളിലും റോഡുവക്കിലും ഇരുന്നാണ് യാത്രക്കാരോട് പരാതികള് വ്യക്തമാക്കി നിലപാട് തേടിയത്. സ്ഥിരമായി പെരിന്തല്മണ്ണയിലെത്തുന്നവരും സ്ത്രീകളുമാണ് കൂടുതല് പേരും. നഗരഭാഗങ്ങളില് നാമമാത്രമായവയൊഴിച്ച് യാത്രാബസുകള് വിലക്കുന്നതാണ് പുതിയ ഗതാഗത പരിഷ്കാരം. ഇത് സംബന്ധിച്ച് കോടതിയില് കേസ് തീര്പ്പായിട്ടില്ല. വ്യാപാരികള് ഉന്നയിക്കുന്ന പരാതികള് പരിഗണിക്കേണ്ടതില്ലെന്ന് പറഞ്ഞ് നഗരസഭ കൗണ്സില് യോഗത്തില് വ്യാപാരികള്ക്കെതിരെ പരാമര്ശങ്ങള് നടത്തിയവര്ക്കെതിരെ ട്രാഫിക് ആക്ഷന് കമ്മിറ്റി പ്രതിഷേധിച്ചു. ഗതാഗതപരിഷ്കരണം പലരും സ്വാഗതം ചെയ്യുകയായിരുന്നെന്നും യാത്രക്കാരായ ഒരാളുടെ പോലും പരാതി ഇതുവരെ ലഭിച്ചിട്ടില്ലെന്നുമാണ് നഗരസഭ ചെയര്മാന് പറഞ്ഞിരുന്നത്.The post പെരിന്തല്മണ്ണയിലെ ഗതാഗത പരിഷ്കരണം:4800 പേരുടെ പരാതി നഗരസഭ ചെയര്മാന് നല്കി first appeared on MalayalamExpressOnline.